Томас Стърнс Елиът
Бостонски вечерни новини

Превод от английски: Владимир Левчев, 1993

chitanka.info

Читателите на „Бостонски вечерни новини“

се люлеят с вятъра като узряло жито.

Когато вечерта по улиците плахо се разгаря

и буди лакомия за живот в едни,

а пък на други носи „Бостонски вечерни новини“,

изкачвам стъпалата аз, звъня и се извръщам

уморено, както бихте кимнали за сбогом на Ларошфуко,

ако улицата беше времето, а той — на другия й край,

и казвам: Братовчедке Хариета, ето ти „Бостонски вечерни новини“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.